title: Direktiva Vijeća 2007/75/EZ od 20. prosinca 2007. o izmjeni Direktive 2006/112/EZ s obzirom na određene privremene odredbe o stopama poreza na dodanu vrijednost

text:
               09/Sv. 001

               HR

               Službeni list Europske unije

               255

         32007L0075

               L 346/13

               SLUŽBENI LIST EUROPSKE UNIJE

               20.12.2007.

      DIREKTIVA VIJEĆA 2007/75/EZ
   od 20. prosinca 2007.
   o izmjeni Direktive 2006/112/EZ s obzirom na određene privremene odredbe o stopama poreza na dodanu vrijednost
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 93.,
   uzimajući u obzir prijedlog Komisije,
   uzimajući u obzir Mišljenje Europskog parlamenta (1),
   uzimajući u obzir mišljenje Europskog gospodarskog i socijalnog odbora,
   budući da:

               (1)

               Direktiva Vijeća 2006/112/EZ od 28. studenoga 2006. o zajedničkom sustavu poreza na dodanu vrijednost (2) omogućava određena odstupanja s obzirom na stope PDV-a. Neka od odstupanja istječu na točno određeni datum, dok druga traju sve do usvajanja konačnih aranžmana.

               (2)

               Odstupanja s obzirom na stope PDV-a navedene u Direktivi 2006/112/EZ u skladu s Ugovorom o pristupanju iz 2003., koja omogućavaju uspješnu prilagodbu gospodarskih sustava određenih novih država članica unutarnjem tržištu, imaju točno određen krajnji datum i uskoro ističu.

               (3)

               Neke od spomenutih novih država članica izrazile su želju za daljnjom primjenom odstupanja od kojih bi imale koristi i tijekom produljenog razdoblja.

               (4)

               S obzirom na raspravu koja je u tijeku o korištenju sniženih stopa i o zakonodavnom prijedlogu Komisije, primjereno je produljiti određena odstupanja do kraja 2010., datuma do kojeg je produljeno probno razdoblje primjene snižene stope na radno intenzivne usluge.

               (5)

               Direktivu 2006/112/EZ treba stoga na odgovarajući način izmijeniti,

         DONIJELO JE OVU DIREKTIVU:
   Članak 1.
   S učinkom od 1. siječnja 2008., Direktiva 2006/112/EZ mijenja se kako slijedi:

               1.

               Članak 123. zamjenjuje se sljedećim:
               „Članak 123.
               Češka Republika može do 31. prosinca 2010. nastaviti primjenjivati sniženu stopu od najmanje 5 %, na pružanje usluga građevinskih radova za stambenu gradnju koja nije obuhvaćena socijalnom politikom, ne uključujući građevinski materijal.”;

               2.

               Članak 124. se briše;

               3.

               U članku 125. stavcima 1. i 2. riječi „do 31. prosinca 2007.” zamjenjuju se riječima „do 31. prosinca 2010.”;

               4.

               Članak 126. se briše;

               5.

               U članku 127. „1. siječnja 2010.” zamjenjuje se s „31. prosinca 2010.”;

               6.

               Članak 128. zamjenjuje se sljedećim:
               „Članak 128.
               1.   Poljska može do 31. prosinca 2010. odobriti oslobođenje koje podrazumijeva odbijanje plaćenog PDV-a u prethodnoj fazi, s obzirom na nabavu određenih knjiga i specijaliziranih časopisa.
               2.   Poljska može do 31. prosinca 2010., ili sve do uvođenja konačnih odredbi, kako je navedeno u članku 402. ovisno o tome što se ranije ostvari, nastaviti primjenjivati sniženu stopu od najmanje 7 % na pružanje usluga restorana.
               3.   Poljska može do 31. prosinca 2010. nastaviti primjenjivati sniženu stopu od najmanje 3 % na isporuku prehrambenih proizvoda navedenih u točki 1. Priloga III.
               4.   Poljska može do 31. prosinca 2010. nastaviti primjenjivati sniženu stopu od najmanje 7 % na pružanje usluga, koje nisu dio socijalne politike, za potrebe gradnje, obnove i adaptacije stambenih objekata, isključujući građevinski materijal, i na isporuku prije prvog useljenja u stambene zgrade ili dijelove stambenih zgrada, kako je navedeno u članku 12. stavku 1. točki (a)”;

               7.

               U članku 129. stavcima 1. i 2. riječi „do 31. prosinca 2007.” zamjenjuju se riječima „do 31. prosinca 2010.”;

               8.

               Članak 130. se briše.

         Članak 2.
   Države članice Komisiji dostavljaju tekst odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu na dan objave u Službenom listu Europske unije.
   Članak 4.
   Ova je Direktiva upućena državama članicama.

      Sastavljeno u Bruxellesu 20. prosinca 2007.

            Za Vijeće

            Predsjednik

         F. NUNES CORREIA

      (1)  Mišljenje od 11. prosinca 2007. (još nije objavljeno u Službenom listu).

      (2)  SL L 347, 11.12.2006., str. 1. Direktiva kako je izmijenjena Direktivom 2006/138/EZ (SL L 384, 29.12.2006., str. 92.).


title: Direktiva Komisije 2014/39/EU оd 12. ožujka 2014. o izmjeni Direktive 2012/9/EU u pogledu datuma njezina prenošenja i roka isteka prijelaznog razdoblja  Tekst značajan za EGP

text:
               13.3.2014

               HR

               Službeni list Europske unije

               L 73/3

      DIREKTIVA KOMISIJE 2014/39/EU
   оd 12. ožujka 2014.
   o izmjeni Direktive 2012/9/EU u pogledu datuma njezina prenošenja i roka isteka prijelaznog razdoblja
   (Tekst značajan za EGP)
   EUROPSKA KOMISIJA,
   uzimajući u obzir Ugovor o funkcioniranju Europske unije,
   uzimajući u obzir Direktivu 2001/37/EZ Europskog parlamenta i Vijeća od 5. lipnja 2001. o usklađivanju zakona i drugih propisa država članica o proizvodnji, predstavljanju i prodaji duhanskih proizvoda (1), a posebno njezin članak 9. stavak 2.,
   budući da:

               (1)

               Direktivom Komisije 2012/9/EU (2) zamjenjuje se Prilog I. Direktivi 2001/37/EZ i utvrđuju nova dodatna zdravstvena upozorenja za uporabu na pojedinačnim pakiranjima duhanskih proizvoda kako je utvrđeno u članku 5. stavku 2. točki (b) Direktive 2001/37/EZ.

               (2)

               Direktivom 2012/9/EU određuje se 28. ožujka 2014. kao rok za njezino prenošenje u nacionalna zakonodavstva država članica, a 28. ožujka 2016. kao rok isteka prijelaznog razdoblja utvrđenog u članku 3. te Direktive.

               (3)

               Odlukom Komisije 2003/641/EZ (3) utvrđuju se pravila za korištenje fotografija u boji ili drugih ilustracija kao zdravstvenih upozorenja na paketima duhanskih proizvoda.

               (4)

               Odlukom Komisije C(2005) 1452 od 26. svibnja 2005. utvrđuje se knjižnica odabranih izvornih dokumenata koji sadržavaju fotografije u boji ili druge ilustracije za svako pojedinačno dodatno zdravstveno upozorenje navedeno u Prilogu I. Direktivi 2001/37/EZ.

               (5)

               Nakon što je donijela Direktivu 2012/9/EU, Komisija je pokrenula studije u svrhu razvoja i testiranja novih fotografija u boji ili drugih ilustracija za svako pojedinačno dodatno zdravstveno upozorenje utvrđeno u Prilogu Direktivi 2012/9/EU kojim se zamjenjuje Prilog I. Direktivi 2001/37/EZ. Te studije još nisu završene.

               (6)

               Države članice koje traže dodatna upozorenja u obliku fotografija u boji ili drugih ilustracija kako su navedene u članku 5. stavku 3. Direktive 2001/37/EZ trebaju imati na raspolaganju odabrane izvorne dokumente dovoljno rano kako bi mogle prenijeti Direktivu 2012/9/EU.

               (7)

               Zbog složenosti postupka ažuriranja knjižnice odabranih izvornih dokumenata i izmjene Odluke C(2005) 1452 postoji rizik da postupak ne bude završen dovoljno rano kako bi države članice mogle u roku prenijeti Direktivu 2012/9/EU.

               (8)

               Kako bi se osiguralo da države članice imaju dovoljno vremena, primjereno je odgoditi rok za prijenos Direktive 2012/9/EU i rok za istek prijelaznog razdoblja utvrđen tom Direktivom.

               (9)

               Mjere predviđene ovom Direktivom u skladu su s mišljenjem Odbora osnovanog u skladu s člankom 10. stavkom 1. Direktive 2001/37/EZ,

         DONIJELA JE OVU DIREKTIVU:
   Članak 1.
   Direktiva 2012/9/EU mijenja se kako slijedi:

               1.

               U članku 2. stavku 1. „28. ožujka 2014.” zamjenjuje se s „28. ožujka 2016.”

               2.

               U članku 3. „28. ožujka 2016.” zamjenjuje se s „28. ožujka 2018.”

         Članak 2.
   Ova Direktiva stupa na snagu dvadesetog dana od dana objave u Službenom listu Europske unije.
   Članak 3.
   Ova je Direktiva upućena državama članicama.

      Sastavljeno u Bruxellesu 12. ožujka 2014.

            Za Komisiju

            Predsjednik

         José Manuel BARROSO

      (1)  SL L 194, 18.7.2001., str. 26.

      (2)  Direktiva Komisije 2012/9/EU od 7. ožujka 2012. o izmjeni Priloga I. Direktivi 2001/37/EZ Europskog parlamenta i Vijeća o usklađivanju zakona i drugih propisa država članica o proizvodnji, predstavljanju i prodaji duhanskih proizvoda (SL L 69, 8.3.2012., str. 15.).

      (3)  Odluka Komisije 2003/641/EZ od 5. rujna 2003. o korištenju fotografija u boji ili drugih ilustracija kao zdravstvenih upozorenja na paketima duhanskih proizvoda (SL L 226, 10.9.2003., str. 24.).


title: Direktiva Komisije 98/11/EZ od 27. siječnja 1998. o provedbi Direktive Vijeća 92/75/EEZ u vezi s energetskim označivanjem kućanskih svjetiljki  Tekst značajan za EGP

text:
               13/Sv. 62

               HR

               Službeni list Europske unije

               60

         31998L0011

               L 071/1

               SLUŽBENI LIST EUROPSKE UNIJE

         DIREKTIVA KOMISIJE 98/11/EZ
   od 27. siječnja 1998.
   o provedbi Direktive Vijeća 92/75/EEZ u vezi s energetskim označivanjem kućanskih svjetiljki
   (Tekst značajan za EGP)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 92/75/EEZ od 22. rujna 1992. o označivanju potrošnje energije i ostalih resursa, kućanskih uređaja, pomoću oznake i standardnih informacija o proizvodu (1), a naročito njezin članak 9. i članak 12.,
   budući da se Direktivom 92/75/EEZ od Komisije zahtijeva da usvoji provedbene direktive u vezi s kućanskim uređajima, uključujući izvore svjetla (svjetiljke);
   budući da električna energija, koju koriste svjetiljke, čini značajan dio ukupnih potreba Zajednice za energijom; budući da su značajne mogućnosti uštede energije koju koriste svjetiljke;
   budući da Zajednica, potvrđujući svoju zainteresiranost za međunarodni normizacijski sustav koji može stvoriti norme koje stvarno koriste sve strane u međunarodnoj trgovini, te koji može zadovoljiti zahtjeve politike Zajednice, poziva europske normizacijske organizacije da nastave svoju suradnju s međunarodnim normizacijskim organizacijama;
   budući da su Europski odbor za normizaciju (CEN) i Europski odbor za elektrotehničku normizaciju (Cenelec) priznati kao nadležna tijela za usvajanje usklađenih normi u skladu s općim smjernicama o suradnji između Komisije i tih dvaju tijela, potpisanima 13. studenoga 1984.; budući da je, u smislu ove Direktive, usklađena norma tehnička specifikacija (Europska norma ili usklađeni dokument) koju je usvojio CEN ili Cenelec, na temelju upućivanja (mandata) od strane Komisije u skladu s odredbama Direktive Vijeća 83/189/EEZ od 28. ožujka 1983. o utvrđivanju postupaka obavješćivanja u području tehničkih normi i pravila (2), kako je zadnje izmijenjena Odlukom Komisije 96/139/EZ (3), i na temelju gore spomenutih općih smjernica;
   budući da su mjere navedene u ovoj Direktivi, u skladu s mišljenjem Odbora, navedenim u članku 10. Direktive 92/75/EEZ,
   DONIJELA JE OVU DIREKTIVU:
   Članak 1.
   1.   Ova Direktiva primjenjuje se na električne kućanske svjetiljke koje se napajaju izravno iz električne mreže (svjetiljke sa spiralnom niti žarulje i integralne kompaktne fluorescentne svjetiljke), i na kućanske fluorescentne svjetiljke (uključujući linearne i ne-integralne kompaktne fluorescentne svjetiljke), čak i kad se prodaju za upotrebu izvan kućanstva.
   Ako krajnji korisnik može rastaviti uređaj, za potrebe ove Direktive „svjetiljka” znači dio koji emitira svjetlo.
   2.   Sljedeće svjetiljke isključuju se iz opsega ove Direktive:

               (a)

               svjetiljke sa svjetlosnim tokom većim od 6 500 lumena;

               (b)

               svjetiljke s ulaznom snagom manjom od 4 vata;

               (c)

               reflektorske svjetiljke;

               (d)

               svjetiljke koje se prodaju prvenstveno za upotrebu s drugim izvorima energije, kao što su baterije;

               (e)

               svjetiljke čija primarna namjena nije proizvodnja svjetla u vidnom polju (valna duljina 400 do 800 nm);

               (f)

               svjetiljke koje se prodaju kao dio proizvoda, čija prvenstvena namjena nije osvjetljavanje. Ipak, može se uključiti, ako je svjetiljka ponuđena na prodaju, iznajmljivanje ili leasing, ili je posebno izložena, npr. kao zamjenski dio.

         3.   Za svjetiljke iz stavka 2. oznake i informacijski listovi dostavljaju se u skladu s ovom Direktivom, pod uvjetom da su usklađene mjeriteljske norme, primjenjive na takve svjetiljke, usvojene i objavljene u skladu sa stavkom 4.
   4.   Podaci, koji se zahtijevaju ovom Direktivom, priređuju se u skladu s usklađenim normama, čiji su referentni brojevi objavljeni u Službenom listu Europskih zajednica i za koje su države članice objavile referentne brojeve nacionalnih normi, koje su zamijenile, te usklađene norme.
   5.   Usklađene norme iz stavka 4. sastavljene su prema ovlaštenju Komisije u skladu s Direktivom 83/189/EEZ.
   6.   U ovoj Direktivi, osim ako kontekst ne zahtijeva drukčije, upotrijebljeni izrazi imaju isto značenje kao u Direktivi 92/75/EEZ.
   Članak 2.
   1.   Tehnička dokumentacija iz članka 2. stavka 3. Direktive 92/75/EEZ uključuje:

               (a)

               ime, tržišnu oznaku i adresu dobavljača;

               (b)

               opći opis svjetiljke, dovoljan da se ista može nedvojbeno prepoznati;

               (c)

               podatke, ako je potrebno uključujući i crteže, o glavnim projektnim karakteristikama modela i naročito o stavkama koje znatno utječu na njegovu potrošnju energije;

               (d)

               izvještaje o odgovarajućim mjerenjima provedenim na modelu unutar ispitnih postupaka usklađenih normi iz članka 1. stavka 4.;

               (e)

               upute za rad, ako postoje.

         2.   Oznaka iz članka 2. stavka 1. Direktive 92/75/EEZ izgleda kako je naznačeno u Prilogu I. ove Direktive. Oznaka se postavlja, tiska ili prilaže na vanjski dio pojedinačne ambalaže svjetiljke. Ništa drugo što je postavljeno, otisnuto ili priloženo pojedinačnoj ambalaži svjetiljke, ne smije zakloniti oznaku ili smanjiti njezinu vidljivost.
   3.   Informacijski list iz članka 2. stavka 1. Direktive 92/75/EEZ izgleda kako je naznačeno u Prilogu II. ovoj Direktivi.
   4.   U okolnostima obuhvaćenim člankom 5. Direktive 92/75/EEZ i kada se prodaja, iznajmljivanje ili leasing nude putem sredstava tiskanog priopćenja, kao što je katalog, onda takvo tiskano priopćenje uključuje sve podatke navedene u Prilogu III. ovoj Direktivi.
   5.   Razred energetske učinkovitosti svjetiljke, naveden na oznaci i u informacijskom listu, određen je u skladu s Prilogom IV.
   Članak 3.
   Države članice poduzimaju neophodne mjere kako bi osigurale da svi dobavljači i prodavatelji, koji imaju sjedište na njihovom području, ispunjavaju svoje obveze iz ove Direktive.
   Članak 4.
   1.   Države članice će usvojiti i objaviti zakone, uredbe i upravne odredbe potrebne za usklađivanje s ovom Direktivom, do 15. lipnja 1999. O tim mjerama odmah će obavijestiti Komisiju. Te odredbe primjenjuju se od 1. srpnja 1999.
   Ipak, države članice dopuštaju sljedeće, do 31. prosinca 2000.:

               —

               stavljanje u prodaju, komercijalizaciju i/ili izlaganje proizvoda, i

               —

               distribuciju tiskanih knjižica proizvoda iz članka 3. stavka 2. Direktive 92/75/EEZ i tiskanih priopćenja iz članka 2. stavka 4. ove Direktive,

         koji nisu sukladni ovoj Direktivi.
   Kada države članice budu usvojile odredbe iz prvog podstavka, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Postupak takvog upućivanja usvojit će države članice.
   2.   Države članice će Komisiji dostaviti tekst odredaba nacionalnog prava, koji će donijeti u području na koje se odnosi ova Direktiva.
   Članak 5.
   Ova Direktiva stupa na snagu dvadesetog dana od dana objave u Službenom listu Europskih zajednica.
   Članak 6.
   Ova je Direktiva upućena državama članicama.

      Sastavljeno u Bruxellesu 27. siječnja 1998.

            Za Komisiju

         Christos PAPOUTSIS

            Član Komisije

      (1)  SL L 297, 13.10.1992., str. 16.

      (2)  SL L 109, 26.4.1983., str. 8.

      (3)  SL L 32, 10.2.1996., str. 31.
   PRILOG I.
   OZNAKA

      Dizajn oznake

   1.   Oznaka se bira iz sljedećih ilustracija. Ako oznaka nije otisnuta na ambalaži, već je pojedinačna oznaka postavljena na ambalažu ili joj je priložena, koristi se inačica u boji. Ako se koristi „crno-bijela” inačica oznake, otisak i pozadina mogu biti u bilo kojoj boji koja zadržava čitljivost oznake.

   2.   Podaci koji trebaju biti sadržani, definirani su sljedećim napomenama:

      Napomena:

               I.

               Razred energetske učinkovitosti svjetiljke, određen u skladu s Prilogom IV. Slovo te oznake nalazi se na istom nivou kao i odgovarajuća strelica.

               II.

               Svjetlosni tok svjetiljke u lumenima, izmjeren u skladu s ispitnim postupcima usklađenih normi iz članka 1. stavka 4.

               III.

               Ulazna snaga (voltaža) svjetiljke, izmjerena u skladu s ispitnim postupcima usklađenih normi iz članka 1. stavka 4.

               IV.

               Prosječni nazivni vijek trajanja svjetiljke u satima, izmjeren u skladu s ispitnim postupcima usklađenih normi iz članka 1. stavka 4. Ako na ambalaži nema drugih podataka o vijeku trajanja svjetiljke, ovo se može izostaviti.

         3.   Kada se podaci navedeni pod II., III. i gdje je primjenjivo, pod IV. točkom 2., nalaze drugdje na ambalaži svjetiljke, ne moraju biti sadržani ni u oznaci niti na kutiji. Oznaka se zatim odabire iz sljedećih primjera:

      Tiskanje

   4.   Određeni izgled oznake definiran je sljedećim:

   Oznaka ima prazan rub od najmanje 5 mm, kako je prikazano. Kada na ambalaži nema stranice koja je dovoljno velika da se na nju smjesti oznaka i prazan rub, ili gdje bi to zaklonilo više od 50 % površine najveće stranice, oznaka i rub se mogu umanjiti, ali ne više nego što je potrebno za zadovoljavanje oba uvjeta. Ipak, oznaka se ni u kojem slučaju ne smije umanjiti na manje od 40 % (dužina) svoje standardne veličine. Kada je ambalaža premala za postavljanje takve umanjene oznake, oznaka se mora priložiti svjetiljki ili ambalaži. Ipak, kada je oznaka u punoj veličini izložena zajedno sa svjetiljkom (npr. postavljena na policu na kojoj je svjetiljka izložena), tada se oznaka može izostaviti.

      Korištene boje:

   Inačica boje:
   CMYK – cijan, magenta, žuta, crna.
   Npr. 07X0: 0 % cijan, 70 % magenta, 100 % žuta, 0 % crna.
   Strelice

               A

               :

               X0X0

               B

               :

               70X0

               C

               :

               30X0

               D

               :

               00X0

               E

               :

               03X0

               F

               :

               07X0

               G

               :

               0XX0

         Boja obruba: X070.
   Sav tekst je crne boje. Pozadina je bijela.
   PRILOG II.
   Informacijski list
   Informacijski list sadrži podatke koji se trebaju nalaziti na oznaci (1).

      (1)  Kada nisu dostavljene knjižice proizvoda, oznaka koja se nalazi uz proizvod može se smatrati informacijskim listom.
   PRILOG III.
   NARUDŽBE POŠTOM I OSTALA PRODAJA NA DALJINU
   Katalozi za narudžbe poštom i ostala tiskana priopćenja iz članka 2. stavka 4. sadrže ili kopiju oznake ili sljedeće podatke, navedene naznačenim redoslijedom:

               1.

               Razred energetske učinkovitosti

               (Prilog I., Napomena I.)

               Izražen kao „Razred energetske učinkovitosti … u rasponu od A (veća učinkovitost) do G (slabija učinkovitost)”. Kada se ti podaci nalaze u tablici, ovo može biti izraženo i na drugi način, pod uvjetom da je jasno da raspon ide od A (veći učinak) do G (slabiji učinak).

               2.

               Svjetlosni tok svjetiljke

               (Prilog I., Napomena II.)

               3.

               Ulazna energija

               (Prilog I., Napomena III.)

               4.

               Prosječni nazivni vijek trajanja svjetiljke

               (Prilog I., Napomena IV.)

               (Ako u katalogu nema drugih podataka o vijeku trajanja svjetiljke, ovo se može izostaviti.)

         PRILOG IV.
   Razred energetske učinkovitosti svjetiljke određen je sljedećim:
   Svjetiljke se svrstavaju u razred A, ako su:

               —

               Fluorescentne svjetiljke bez ugrađenog balasta
               (svjetiljke koje trebaju balast i/ili drugi kontrolni uređaj za priključak na električnu mrežu)

               —

               Ostale svjetiljke

               gdje je Φ vrijednost lumena svjetlosti svjetiljke
               gdje je W ulazna snaga svjetiljke u vatima.

         Ako svjetiljka nije svrstana u razred A, referentna snaga u vatima WR izračunava se kako slijedi:

                  ,

               ako je Φ > 34 lumena

               0,2 Φ,

               ako je Φ ≤ 34 lumena

         gdje je Φ vrijednost lumena svjetlosti svjetiljke.
   Indeks energetske učinkovitosti EI prema tome je

   gdje je W ulazna snaga svjetiljke u vatima.
   Razredi energetske učinkovitosti zatim se određuju u skladu sa sljedećom tablicom:

               Razred energetske učinkovitosti

               Indeks energetske učinkovitosti EI

               B

               EI < 60 %

               C

               60 % ≤ EI < 80 %

               D

               80 % ≤ EI < 95 %

               E

               95 % ≤ EI < 110 %

               F

               110 % ≤ EI < 130 %

               G

               EI ≥ 130 %


title: Direktiva 2003/65/EZ Europskog parlamenta i Vijeća od 22. srpnja 2003. o izmjeni Direktive Vijeća 86/609/EEZ o usklađivanju zakona i drugih propisa država članica s obzirom na zaštitu životinja koje se koriste u pokusne i druge znanstvene svrhe  Tekst značajan za EGP

text:
               15/Sv. 26

               HR

               Službeni list Europske unije

               56

         32003L0065

               L 230/32

               SLUŽBENI LIST EUROPSKE UNIJE

         DIREKTIVA 2003/65/EZ EUROPSKOG PARLAMENTA I VIJEĆA
   od 22. srpnja 2003.
   o izmjeni Direktive Vijeća 86/609/EEZ o usklađivanju zakona i drugih propisa država članica s obzirom na zaštitu životinja koje se koriste u pokusne i druge znanstvene svrhe
   (Tekst značajan za EGP)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 95.,
   uzimajući u obzir prijedlog Komisije (1),
   uzimajući u obzir mišljenje Europskoga gospodarskog i socijalnog odbora (2),
   u skladu s postupkom utvrđenim u članku 251. Ugovora (3),
   budući da:

               (1)

               Vijeće je 23. ožujka 1998. usvojilo Odluku 1999/575/EZ o sklapanju, od strane Zajednice, Europske konvencije o zaštiti kralježnjaka koji se koriste u pokusne i druge znanstvene svrhe (4) (dalje u tekstu „Konvencija”).

               (2)

               Direktiva Vijeća 86/609/EEZ (5) je provedbeni alat Konvencije koja obuhvaća iste ciljeve kao i Konvencija.

               (3)

               Prilog II. Direktivi 86/609/EEZ koji sadrži smjernice za smještaj i brigu o životinjama preuzima Dodatak A Konvenciji. Odredbe iz Dodatka A Konvenciji i prilogâ navedenoj direktivi tehničke su prirode.

               (4)

               Potrebno je osigurati da prilozi Direktivi 86/609/EEZ budu usklađeni s najnovijim znanstvenim i tehničkim dostignućima i rezultatima istraživanja unutar obuhvaćenih područja. Trenutačno se promjene prilogâ mogu usvojiti samo dugotrajnim postupkom suodlučivanja što za posljedicu ima da njihov sadržaj zaostaje za najnovijim dostignućima u tom području.

               (5)

               Trebalo bi usvojiti mjere potrebne za provedbu ove Direktive u skladu s Odlukom Vijeća 1999/468/EZ od 28. lipnja 1999. o utvrđivanju postupaka za izvršavanje provedbenih ovlasti dodijeljenih Komisiji (6).

               (6)

               Direktivu 86/609/EEZ trebalo bi stoga na odgovarajući način izmijeniti,

         DONIJELI SU OVU DIREKTIVU:
   Članak 1.
   U Direktivi 86/609/EEZ umeću se sljedeći članci:

      „Članak 24.a
      Mjere potrebne za provedbu ove Direktive koje se odnose na dolje navedene predmete usvajaju se u skladu s regulatornim postupkom navedenim u članku 24.b stavku 2.:

                  —

                  prilozi ovoj Direktivi.

            Članak 24.b
      1.   Komisiji pomaže Odbor.
      2.   U slučaju pozivanja na ovaj članak primjenjuju se članci 5. i 7. Odluke 1999/468/EZ, uzimajući u obzir odredbe njezinog članka 8.
      Razdoblje utvrđeno u članku 5. stavku 6. Odluke 1999/468/EEZ utvrđuje se na tri mjeseca.
      3.   Odbor usvaja svoj poslovnik.”.

   Članak 2.
   Države članice donose zakone i druge propise potrebne za usklađivanje s ovom Direktivom do 16. rujna 2004. One o tome odmah obavješćuju Komisiju.
   Kada države članice donose te mjere, one sadržavaju upućivanje na ovu Direktivu ili se na nju upućuje prilikom njihove službene objave. Načine tog upućivanja određuju države članice.
   Članak 3.
   Ova Odluka stupa na snagu na dan objave u Službenom listu Europske unije.
   Članak 4.
   Ova je Odluka upućena državama članicama.

      Sastavljeno u Bruxellesu 22. srpnja 2003.

            Za Europski parlament

            Predsjednik

         P. COX

            Za Vijeće

            Predsjednik

         G. ALEMANNO

      (1)  SL C 25 E, 29.1.2002., str. 536.

      (2)  SL C 94, 18.4.2002., str. 5.

      (3)  Mišljenje Europskog parlamenta od 2. srpnja 2002. (još nije objavljeno u Službenom listu), Zajedničko stajalište Vijeća od 17. ožujka 2003. (SL C 113 E, 13.5.2003., str. 59.) i Odluka Europskog parlamenta od 19. lipnja 2003. (još nije objavljena u Službenom listu).

      (4)  SL L 222, 24.8.1999., str. 29.

      (5)  SL L 358, 18.12.1986., str. 1.

      (6)  SL L 184, 17.7.1999., str. 23.